62019TO0541_INF
A Törvényszék (tizedik tanács) 2020. január 29‑i végzése –Shindler és társai kontra Tanács
(T‑541/19. sz. ügy)
„Intézményi mulasztás megállapítása iránti kereset – Intézményi jog – Az Egyesült Királyságnak az Unióból való kilépése – Az Egyesült Királyságnak az Unió más tagállamában lakóhellyel rendelkező állampolgárai – 2019. évi európai választások – Az európai választások elhalasztása iránti kérelem – A kereshetőségi jog hiánya – Elfogadhatatlanság”
Intézményi mulasztás megállapítása iránti kereset – Természetes vagy jogi személyek – Keresettel megtámadható mulasztások – A 2019. évi európai választások elhalasztására vonatkozó határozat meghozatalának Tanács általi elmulasztása – Az Egyesült Királyságnak az Unió más tagállamában lakóhellyel rendelkező állampolgárai által benyújtott kereset – A kereshetőségi jog hiánya – Elfogadhatatlanság
(EUMSZ 263. cikk, negyedik bekezdés, EUMSZ 265. cikk, harmadik bekezdés)
(lásd: 25–30. és 32–41. pont)
Tárgy
Az EUMSZ 265. cikkre alapított kérelem annak megállapítása iránt, hogy a Tanács jogellenesen tekintett el a 2019. évi európai választások annak érdekében való elhalasztásától, hogy a felperesek részt vehessenek a szavazáson.
Rendelkező rész
1)
A Törvényszék a keresetet elutasítja.
2)
A Törvényszék Harry Shindlert és a mellékletben megnevezett többi felperest kötelezi a költségek viselésére.